Cardaris_Papageorgiou

__**Τίτλος Σχεδίου μαθήματος**__: Κεφάλαιο 2.7 - Η μητρική πλακέτα

__**Δημιουργοί**__:
 * Αλέξανδρος Κάρδαρης 1115200700244 std07244@di.uoa.gr
 * Γεωργία Παπαγεωργίου 1115200700221 std07221@di.uoa.gr

__**Γνωστικό Αντικείμενο**__: Υλικό Υπολογιστή - Βασική Μονάδα

__**Ποια ενότητα του αναλυτικού προγράμματος καλύπτει**__: Καλύπτει την Ενότητα 2.7 - Η Μητρική Πλακέτα, Κεφαλαίου 2 - Η Βασική Μονάδα

__**Ανάγκες που καλύπτει**__: Είναι αφιερωμένο στις τεχνικές, στις πλακέτες, στις συσκευές και γενικότερα στην περιγραφή του υλικού που χρησιμοποιείται για την ανάπτυξη, τη μελέτη και τη λειτουργία ενός υπολογιστή.

__**Το επίπεδο των εκπαιδευόμενων**__: Τεχνικά Επαγγελματικά Εκπαιδευτήρια / Τομέας Πληροφορικής & Δικτύων Η/Υ / Δευτεροβάθμια Εκπαίδευση

__**Προαπαιτούμενες γνώσεις**__: Έχει ληφθεί υπόψη ότι οι μαθητές έχουν ήδη εισαχθεί στο γνωστικό πεδίο του υλικού των υπολογιστών με το μάθημα "Υλικό Υπολογιστών" της Α' τάξης του 1ου Κύκλου. Επίσης οι μαθητές έχουν ήδη διδαχθεί το πρώτο κεφάλαιο στο οποίο περιγράφονται οι βασικές έννοιες αρχιτεκτονικής των υπολογιστών καθώς και η κατηγοριοποίηση των εννοιών που χρησιμοποιούνται για το λογισμικό και το υλικό ενός υπολογιστή.

__**Σύντομη περιγραφή του σχεδίου μαθήματος**__: Αρχική συζήτηση με τους μαθητές σχετικά με τις εμπειρίες που έχουν από το υλικό του υπολογιστή και από τον ίδιο τον υπολογιστή γενικότερα, τον οποίον πιθανόν να έχουν συναντήσει στο σπίτι τους ή στο σχολικό εργαστήριο. Οπτική και λεκτική παρουσίαση της μητρικής πλακέτας, των κυριότερων τμημάτων της καθώς και αναφορά στα βασικά χαρακτηριστικά της. Αναφορά στις διαφορές αρχιτεκτονικής της μητρικής πλακέτας ανάλογα με τον επεξεργαστή που χρησιμοποιεί. Απαρίθμηση των τυποποιήσεων κατασκευής της μητρικής πλακέτας. Περιγραφή των πιο διαδεδομένων τμημάτων της μητρικής πλακέτας μέσω των εργαλείων εκμάθησης. Ερωτήσεις επεξήγησης ή κατανόησης από τους μαθητές. Ερωτήσεις με τη μορφή σταυρόλεξου προς τους μαθητές.

__**Μαθησιακοί στόχοι**__: Μετά την ολοκλήρωση της διδασκαλίας, οι μαθητές θα μπορούν να:
 * αναγνωρίζουν μία μητρική πλακέτα
 * περιγράφουν τι είναι η μητρική πλακέτα και από ποια τμήματα αποτελείται
 * εξηγούν γιατί διαφέρει η αρχιτεκτονική της μητρικής πλακέτας, ανάλογα με τον επεξεργαστή που χρησιμοποιείται
 * απαριθμούν τις σημαντικότερες τυποποιήσεις στην κατασκευή μητρικών πλακετών

__**Περιγραφή του σχεδίου μαθήματος**__: **- Βασικές έννοιες**: μητρική πλακέτα, υποδοχές ελεγκτών IDE/SATA, CHIPSET, υποδοχές προέκτασης, BIOS, παράλληλη θύρα, σειριακές θύρες, θύρα USB, υποδοχές πληκτρολογίου/ποντικιού PS2, υποδοχή τροφοδοσίας, βάσεις μνήμης, βάση επεξεργαστή, καλωδιοταινία. **- Χρονοπρογραμματισμός και Στάδια**: Στον χρονοπρογραμματισμό δεν έχουμε προσθέσει την χρονική διάρκεια της κάθε φάσης διότι δεν γνωρίζουμε το συνολικό διαθέσιμο χρόνο της διδασκαλίας. Ωστόσο, υποθέτουμε ότι η διδασκαλία που έχουμε σχεδιάσει θα πραγματοποιηθεί σε 1 διδακτική ώρα (45 λεπτά): **- Σύνδεσμοι σε ιστοσελίδες**:
 * Προσανατολισμός του Μαθήματος: Εισήγηση, Ερωταποκρίσεις και Συζήτηση (10 λεπτά)
 * 1η Φάση - Μονολογική παρουσίαση: Οι βασικές έννοιες του μαθήματος θα παρουσιαστούν στους μαθητές μαζί με αναλυτικά παραδείγματα, μέσω του εργαλείου εκμάθησης και παρουσιάσεων Prezi ή Pixton. (20 λεπτά)
 * 2η Φάση - Καθοδηγούμενη Ομαδική Πρακτική: Ασκήσεις με την μορφή παιχνιδιών σε ομάδες εργασίας μέσω του εργαλείου εκμάθησης Kubbu, για την καλύτερη κατανόηση των βασικών εννοιών. (10 λεπτά)
 * Ανακεφαλαίωση και Ατομική Εξάσκηση: Ερωταποκρίσεις και Φύλλο Εργασίας/Αξιολόγησης για το σπίτι. (5 λεπτά)
 * Παρουσίαση βασικών εννοιών Prezi : @http://prezi.com/tkxw9ngrfn3b/presentation/
 * Άσκηση - Σταυρόλεξο Kubbu : @http://www.kubbu.com/a1/15954_motherboard

__**Μαθησιακά Αντικείμενα που χρησιμοποιήθηκαν**__: Ως μαθησιακά αντικείμενα θα χρησιμοποιήσουμε τα διαδικτυακά εργαλεία εκμάθησης Prezi ή Pixton, έτσι ώστε η παρουσίαση των βασικών εννοιών και τμημάτων της μητρικής πλακέτας να γίνει ακόμα πιο ενδιαφέρουσα. Επίσης για τις ομάδες εργασίας θα χρησιμοποιήσουμε το διαδικτυακό σταυρόλεξο Kubbu, το οποίο θα είναι ειδικά διαμορφωμένο για την καλύτερη κατανόηση των βασικών εννοιών του μαθήματος.

__**Φύλλο Εργασίας/Αξιολόγησης**__: __*Σημείωση Διαδικασίας__: Ο εκπαιδευτικός ζητά από τους μαθητές να συνοψίσουν τα σημαντικά σημεία που πρέπει να λαμβάνουν υπόψη τους σχετικά με τις Μητρικές Πλακέτες. Στη συνέχεια, τους επεξηγεί το παρακάτω φύλλο εργασίας/αξιολόγησης που δίνεται για το σπίτι, το οποίο θα αποτελέσει και βασικό εργαλείο για την αξιολόγηση του μαθήματος. Αν ο χρόνος είναι επαρκής προτείνεται η απάντηση στις ερωτήσεις του φύλλου αξιολόγησης στην τάξη.

- **Αλέξανδρος Κάρδαρης** ΆΣΚΗΣΗ 1 - Να επιλέξετε μία απάντηση για κάθε μία από τις παρακάτω ερωτήσεις: > Α. Εξωτερικά στη Βασική Μονάδα > Β. Εσωτερικά στη Βασική Μονάδα > Γ. Δεν χρειάζεται τοποθέτηση > Δ. Σε καμία από τις παραπάνω επιλογές > > Α. Τροφοδοτικό > Β. Σκληρός Δίσκος > Γ. Μνήμη > Δ. Καμία από τις παραπάνω > > Α. Υποδοχές ελεγκτών IDE > Β. Βάση επεξεργαστή > Γ. Σκληρός δίσκος. > Δ. Βάσεις μνήμης.
 * 1) Σε ποιο σημείο της βασικής μονάδας ενός υπολογιστή τοποθετείται η μητρική πλακέτα;
 * 1) Ποια από τις παρακάτω συσκευές αποτελεί __περιφερειακή μονάδα__ και βρίσκεται συνήθως __ενσωματωμένη__ στη μητρική πλακέτα;
 * 1) Ποιο από τα παρακάτω __ΔΕΝ__ αποτελεί τμήμα της μητρικής πλακέτας;

ΆΣΚΗΣΗ 2 - Να απαντήσετε στις παρακάτω ερωτήσεις:
 * 1) Αναφέρετε τι είναι η μητρική πλακέτα και από ποια βασικά τμήματα αποτελείται.
 * 2) Τι συμβαίνει όταν αδειάσει η μπαταρία της μητρικής πλακέτας; Πως αντιμετωπίζεται αυτό το πρόβλημα;
 * 3) Από τι εξαρτάται το είδος των βάσεων της μνήμης που διαθέτει μία μητρική πλακέτα;

- **Γεωργία Παπαγεωργίου** ΆΣΚΗΣΗ 1 - Στις παρακάτω προτάσεις υπογραμμίστε το "Σωστό" αν η πρόταση είναι σωστή ή το "Λάθος" αν η πρόταση είναι λάθος: > Σωστό Λάθος > Σωστό Λάθος > Σωστό Λάθος > Σωστό Λάθος > Σωστό Λάθος > Σωστό Λάθος
 * 1) Μπορούμε να τοποθετήσουμε έναν επεξεργαστή 80486 σε μία μητρική πλακέτα σχεδιασμένη για επεξεργαστή Celeron.
 * 1) Η βάσεις μνήμης αποτελούν τμήμα της μητρικής κάρτας.
 * 1) Ένας σκληρός δίσκος τύπου IDE συνδέεται στην υποδοχή ελεγκτή IDE με καλωδιοταινία.
 * 1) Το πληκτρολόγιο είναι τμήμα της μητρικής πλακέτας.
 * 1) Στις καινούργιες μητρικές πλακέτες, η θύρα επικοινωνίας USB δεν είναι είναι ενσωματωμένη.
 * 1) Το ρολόι πραγματικού χρόνου που είναι ενσωματωμένο στη μητρική πλακέτα δίνει διαρκώς την πραγματική ώρα και ημερομηνία.

ΆΣΚΗΣΗ 2 - Να απαντήσετε στις παρακάτω ερωτήσεις:
 * 1) Περιγράψτε με λίγα λόγια τι είναι η μητρική πλακέτα και από ποια μέρη αποτελείται.
 * 2) Ποιες περιφερειακές μονάδες βρίσκονται συνήθως ενσωματωμένες στη μητρική πλακέτα;
 * 3) Γιατί δημιουργήθηκε η ανάγκη τυποποίησης της κατασκευής μητρικών καρτών;

__**Συμπεράσματα και Προτάσεις**__: Το συγκεκριμένο σχέδιο μαθήματος αποσκοπεί στην οργάνωση και τον προγραμματισμό ενός σύγχρονου τρόπου διδασκαλίας, προκειμένου να ενεργοποιηθεί το ενδιαφέρον των μαθητών και να προβληματιστούν σχετικά με το θέμα της διδασκαλίας αλλά και να συνειδητοποιήσουν τη σπουδαιότητα του. Τα μαθησιακά εργαλεία που χρησιμοποιήθηκαν σε αυτό το σχέδιο μαθήματος είναι στην πραγματικότητα web 2.0 διαδικτυακά εργαλεία εκμάθησης, τα οποία μετατρέπουν τη διδασκαλία σε μία πιο διασκεδαστική διαδικασία και εξοικειώνουν τους μαθητές με την τεχνολογία και το διαδίκτυο.

__**Βιβλιογραφία**__:
 * 1) Διδακτικές Προσεγγίσεις και Εργαλεία για τη διδασκαλία της Πληροφορικής, Μ. Γρηγοριάδου
 * 2) Νέες τάσεις στην εκπαιδευτική τεχνολογία, Χ. Σολομωνίδου
 * 3) Ηλεκτρονικό Βιβλίο []
 * 4) Ηλεκτρονική Ελεύθερη Εγκυκλοπαίδεια Wikipedia []

=** ΑξιολόγησηΣχεδίου μαθήματος και Μαθησιακού Αντικειμένου **=
 * include component="comments" page="Cardaris_Papageorgiou" limit="10" ﻿ **